b'\n_START_ARTICLE_\nTykbladet \xc3\xa6renpris\n_START_SECTION_\nKendetegn\n_START_PARAGRAPH_\nTykbladet \xc3\x86renpris er en fler\xc3\xa5rig, urteagtig plante med en krybende eller opstigende v\xc3\xa6kst. St\xc3\xa6nglerne er h\xc3\xa5rl\xc3\xb8se og cirkelrunde eller svagt firkantede i tv\xc3\xa6rsnit. Bladene er tykke (n\xc3\xa6sten sukkulente), modsat stillede, ovale med hel eller svagt takket rand. Begge bladsider er h\xc3\xa5rl\xc3\xb8se og lysegr\xc3\xb8nne. Blomstringen foreg\xc3\xa5r i juli-august, hvor man finder blomsterne samlet i endestillede, oprette aks. De enkelte blomster er 4-tallige og n\xc3\xa6sten regelm\xc3\xa6ssige med et let forst\xc3\xb8rret, \xc3\xb8verste kronblad. Kronen er ensianbl\xc3\xa5. Frugterne er kapsler med nogle f\xc3\xa5 fr\xc3\xb8 i hver._NEWLINE_Rodsystemet best\xc3\xa5r af en krybende jordst\xc3\xa6ngel, der b\xc3\xa6rer de overjordiske st\xc3\xa6ngler og grove, tr\xc3\xa6vlede r\xc3\xb8dder. St\xc3\xa6ngler, der er i jordkontakt eller under vand, udvikler r\xc3\xb8dder fra bladf\xc3\xa6sterne._NEWLINE_Planten n\xc3\xa5r en h\xc3\xb8jde p\xc3\xa5 ca. 50 cm, mens bredden kan blive betydeligt st\xc3\xb8rre, ofte over en meter eller mere.'